MV Faina

MV Faina () adalah sebuah kapal kargo Ukraine yang berdaftar di Belize. Kapal Faina dimiliki oleh Waterlux AG dari Kota Panama, dan diuruskan sama ada oleh anak syarikat Waterlux, Tomex Team di Odessa, Ukraine, atau Kaalbye Shipping Ukraine. 

Kapal ini telah dirampas oleh lanun-lanun Somalia pada 25 September, 2008, merupakan kali ke-26 serangan yang serupa dalam tahun 2008. Anak kapal Faina terdiri daripada 17 rakyat Ukrainie, 3 rakyat Russia dan 1 rakyat Latvia, dan di antara mereka adalah seorang budak lelaki yang berusia 14 tahun. Pada 28 September 2008, Viktor Nikolsky, Pegawai Pertama kapal Faina, telah mengatakan bahawa Vladimir Kolobkov, kapten kapal yang merupakan seorang rakyat Rusia, telah meninggal dunia disebabkan oleh serangan strok yang disebabkan oleh ketegangan-melampau.

Rampasan

Pada 25 September, 2008, Faina telah dirampas oleh kira-kira 50 orang lanun-lanun Somalia dari Pengawal Pantai Muda Somalia, yang juga dikenali sebagai "Pengawal Pantai Wilayah Tengah." Semasa dirampas, kapal ini dikatakan sedang menuju ke Mombasa, Kenya, dari Ukraine dan telah membawa 33 buah kereta kebal T-72 buatan Soviet, persenjataan termasuk roket pelancar grened dan meriam anti pesawat, serta peluru. Lanun-lanun ini mengatakan mereka tidak tahu mengenai kargo kapal semelum merampasnya. Bagaimanapun, lanun ini mendakwa berdasarkan dokumen-dokumen yang dijumpai di atas kapal menunjukan kargo persenjataan akan dihantar ke Juba, Selatan Sudan, dan bukannya ke Kenya mengikut pemahaman awal.

Pihak lanun telah meminta wang tebusan sebanyak AS$ 20 juta (€14.4 juta) bagi membebaskan kapal ini, dan berjanji akan berlawan habis-habisan sekiranya diserang. Pada mulanya, lanun ini meminta tebusan sebanyak AS$ 35 juta, tetapi kemudian menurunkan jumlah tuntutan. Lanun-lanun ini dipercayai cuba belayar ke tempat persembunyian di Eyl, Somalia dalam cubaan untuk menurunkan beberapa kargo di sana. Sugule Ali, jurucakap bagi lanun-lanun di atas kapal Faina telah mengatakan "...Tiada masalah kekurangan makanan dan kesemua anak kapal berada dalam keadaan baik dan sihat termasuk kami." 

Kapal pemusnah Amerika Syarikat USS Howard, kruiser peluru berpandu Aegis Kelas Ticonderoga  USS Vella Gulf, bersama-sama dua buah kapal frigat Tentera Laut Diraja British Type 23, telah cuba menarik perhatian Faina dalam cubaan untuk mengejarnya dalam beberapa ratus ela untuk menghalang lanun dari memunggah keluar kargo kapal. Setakat 1 Oktober, sekurang-kurangnya lima buah kapal perang telah mengepung Faina dan frigat peluru berpandu Rusia Neustrashimy sedang dalam perjalanan. US helicopters dan kapal terbang dari negara yang tidak dikenali berlegar-legar mengelilingi Faina. Kapal-kapal perang dari Amerika Syarikat dan tentera laut daripada negara-negara telah menyekat MV Faina di pantai Somalia, Lautan Hindi. Bagaimanapun, lanun-lanun cuba untuk memunggah keluar senjata-senjata kecil berdekatan kampung Hinbarwaqo, walaupun telah diberi amaran tidak melakukannya oleh kapal-kapal tentera laut yang mengepungnya.

Di atas kapal, ketegangan dilaporkan semakin memuncak dan pertelingkahan di antara lanun-lanun yang bermusuhan telah menyebabkan tiga orang lanun meninggal dunia. Walaubagaimanapun, laporan ini telah dinafikan oleh lanun, sebaliknya menyatakan mereka sedang menyambut Eid ul-Fitr, dan sedang"...bergembira di atas kapal, dan kami sedang merayakannya."

Reaksi antarabangsa
Rusia, Somalia, Ukraine, United Kingdom dan Amerika Syarikat sedang bekerjasama untuk merampas kembali kapal. 

Kenya telah mengatakan bahawa mereka enggan bekerjasama atau berunding dengan launun-lanun. 

Kementerian Perikanan Puntland, Ahmed Said Aw-nur menyokong untuk mengempur Faina dengan menggunakan komando-komando daripada negara Eropah atau Amerika, berkata, "Operasi ketenteraan mesti di lakukan." Pada 1 Oktober, Mohammed Jammer Ali, pemangku Kementerian Luar Somalia berkata, "Komuniti antarabangsa dibenarkan untuk bertempur dengan lanun-lanun."

Kumpulan insurgensi Somalia Al-Shabaab telah menasihatkan lanun-lanun agar "membakar hangus kapal dan persenjataannya atau menenggelamkannya" sekiranya wang tebusan tida dibayar.

Galeri

Rujukan

Pautan luar

Kapal 1978
Kejadian samudera 2008
Kapal Ukraine
Kapal dibina di Sweden
Pelanunan